by admin
मीडिया वाले भलही अपना रिपोर्टिंग प्रोफेशन से उकताइल लउकस बाकिर अभिनेत्रियन में रिपोर्टर बने क क्रेज़ बदस्तूर कायम बा. एह कड़ी में नया नाम जुड़ल बा राखी त्रिपाठी के जे अपना अगिला फिलिम “विध्वंस” में एगो तेज़ तर्रार पत्रकार के किरदार में नज़र अइहें. “अचल रहे सुहाग”, “सजना के अंगना में सोलह श्रृंगार”, “धूम मचाईले राजाजी” अउर “जीजाजी की जय हो” जइसन फिलिमन से सुर्खियन में आइल राखी त्रिपाठी रिपोर्टर के एह किरदार के निभावे खातिर बाकायदा एगो न्यूज़ चैनल में बतौर इंटर्न ट्रेनिंग लेबे के योजना बनवले बाड़ी.
निठारी हत्याकांड पर आधारित फिल्म “विध्वंस” के निर्देशक अशोक गोस्वामी क मुताबिक मीडिया रिपोर्टिंग के बारीकी समुझे खातिर, एह पेशा क मुश्किल समुझले बिना एह किरदार से न्याय ना कइल जा सके. एहसे राखी उनुका सलाह पर अमल करे के फैसला कइले बाड़ी. देखल जाई कि जब ई ग्लैमरस रिपोर्टर परदा पर उतरीहें त कवन नया गुल खिलइहें ?
(स्पेस क्रिएटिव मीडिया के रपट)
Categories: कलाकार, फिल्म |
No Comments »
by admin
दिल जवान होखे के चाहीं उमिर के एहमें का! अब ‘नदिया के पार’ फेम साधना सिंह के देख लीं. उम्र के एह मोड़ पर उनुका प्यार हो गइल बा भा कहीं कि उनुकर दिल केहू चोरा लिहले बा. आ ई दिल चोर हउवें दोसर केहू ना बलुक महानायक कुणाल सिंह.
अब रउरो जानते बानी कि हम बात करत बानी सिनेमा के आ ई प्यार असल ना बलुक फिल्मी ह. साधना आ कुणाल के एह प्यार के एगो जबरदस्त रोमांटिक ट्रैक देखे के मिली निर्माता श्रवण कुमार आर्य आ निर्देशक अशोक गोस्वामी के फिल्म “विध्वंस” में. वेद ऑडियो वीडियो फिल्म प्रोडक्शन के बैनर तले बनत एह फिल्म में साधना सिंह एगो अइसन प्रेमिका के किरदार कइले बाड़ी जे अपना चाहत के इजहार ना कर सकल बाकिर एक दिन जब ऊ सामने आ खड़ा भइल त सबुर के बाँध टूट जात बा.
‘नदिया के पार’ फिल्म से भोजपुरिया दर्शकन क दिलो-दिमाग पर छा जाएवाली साधना सिंह फिलिमन से अघोषित सन्यास ले रखले रही. बीच-बीच में उनुकर इक्का-दुक्का फ़िलिम आवत रहली सँ बाकिर एह फिलिमन के जिकर खुद साधनो सिंह ना करसु. बहरहाल, लमहर दिन बाद साधना सिंह फिल्म “विध्वंस” से आपन वापसी करत बाड़ी.
साधना सिंह क मुताबिक आजु-काल्ह भोजपुरी में जइसन फिलिम बनत बाड़ी सँ ओहमें उनुकर कवनो रूचि नइखे. बाकिर फिल्म विध्वंस के रोल जब अशोक गोस्वामी सुनवें इ उनुका बहुते पसन्द आइल आ करे के हामी भर दिहली.
देखल जाव साधना सिंह के एह वापसी के उनुकर प्रसंशक कइसन स्वागत करत बाड़ें.
(स्पेस क्रिएटिव मीडिया के रपट)
Categories: कलाकार, फिल्म |
No Comments »
by admin
इवेंटरा एंटरटेनमेंट प्रा.लि. अउर वेद ऑडियो वीडियो फिल्म्स के पेशकश फिल्म “विध्वंस” क मुहूर्त पिछला दिने मुंबई में शानदार तरीका से करावल गइल. निठारी हत्याकांड पर बनत एह फिलिम के निर्माता हउवें श्रवण कुमार आर्य आ राजेंद्र कुमार गुप्ता. निर्देशन करत बाड़े अशोक गोस्वामी.
कलाकारन में मनोज पाण्डेय, राखी त्रिपाठी, कुनाल सिंह, साधना सिंह, ए.कृष्ण, पिंटू प्रीतम का साथे एह फिलिम में बिंदु दारा सिंह पहिला बेर भोजपुरी दर्शकन का सोझा अइहें. विध्वंस अंधविश्वास क अन्हार गलियन में भटकत इंसान के हैवान बन जाए क दिलचस्प कहानी बा जवना के दास्तान हकीकत से अलगा बा. चोली, लंहगा आ खटिया के भूल-भुलैया में भटकत भोजपुरी सिनेमा के अइसन गंभीर विषय से जोड़े के जवन कोशिश निर्देशक अशोक गोस्वामी कइले बाड़न ओह ला ऊ बधाई के पात्र बाड़े.
कहानी राकेश सिंह दिलावर लिखले त पटकथा मनोज हंसराज. छायांकन करीहें भरत आर पार्थसारथि ,निर्माण नियंत्रक-आनंद के प्रभाकर और संगीत राजेश रजनीश का है …
(स्पेस क्रिएटिव मीडिया के रपट)
Categories: इण्डस्ट्री न्यूज, फिल्म |
No Comments »
ces_Latn bho_Deva bho_Deva hne_Deva mai_Deva eng_Latn ces_Latn bho_Deva bho_Deva bho_Deva bho_Deva bho_Deva hne_Deva mai_Deva eng_Latn ces_Latn bho_Deva bho_Deva bho_Deva hne_Deva mai_Deva eng_Latn